વ્યાજખોરોને નાથવા જો વર્તમાન કાયદાઓ ટૂંકા પડતા હોય, તો સરકારે તેના માટે કડક કાયદાઓ ઘડવા જોઈએ, અને વ્યાજખોરોની વધતી જતી દાદાગીરી અને સમાજમાં વ્યાપી રહેલો તેનો ખોફ નાબૂદ કરવા માટે કોઈ પોલિસી ઘડવી જોઈએ. આ પ્રક્રિયામાં વિપક્ષો અને એનજીઓ-સમાજોનો સહયોગ લઈને વ્યાજખોરો પાસેથી વ્યાજે નાણા લેતા ભોળાભલા લોકોને અટકાવવાના કાર્યક્રમો પણ ઘડી શકાય, અને બીમારી, સંતાનોના લગ્ન કે અભ્યાસ, કૃષિ-ઉદ્યોગ કે ધંધામાં નિષ્ફળતા કે તેવી કોઈ કારણે નાની-મોટી રકમની જરૃર પડ્યે ઉછીના કે ટૂંકી મુદ્તના ધિરાણ તરીકે વગર વ્યાજે મળી રહે, તેવી કોઈ વ્યવસ્થા પણ વિચારવી જોઈએ. લોકોમાં એવી માંગ પણ ઊઠી રહી છે કે વિપક્ષોએ પણ આ મુદ્દો વિધાનસભામાં ઊઠાવવો જોઈએ, અને જરૃર પડ્યે આંદોલન કરવું જોઈએ.